


Важна информация за физически и юридически лица, задължени да представят годишни отчети по чл.31, чл.32, чл.33 и чл.35, ал.1 от Наредба №1 от 17 февруари за реда и начина за обучение и издаване на документи за правоспособност на лица, извършващи дейности с оборудване, съдържащо флуорсъдържащи парникови газове, както и за документирането и отчитането на емисиите на флуорсъдържащи парникови газове (Наредба №1)

                 С цел осигуряване спазването на изискванията на чл.39, ал.1 и 2 от  Наредба №1, Ви информираме, че от 01.01.2024 г. е пусната в експлоатация Информационна система за събиране и обработване на данни за флуорсъдържащите парникови газове. В тази връзка моля в най-кратък срок да предприемете действия по регистрация в информационната система, която е достъпна на адрес: https://fpg.eea.government.bg.
                 Обръщаме внимание, че регистрацията в системата става единствено чрез квалифициран електронен подпис (КЕП), издаден от квалифициран доставчик на квалифицирани удостоверителни услуги. На посочения по-горе адрес е налично и ръководство за задълженото лице, което може да използвате при регистрирането и подаването на отчети в информационната система. Срокът за подаване на отчетите за периода от 01.01.2023 до 31.12.2023  година е 31.03.2024 г.
                  При проблеми, свързани с работата на системата, можете да пишете на следните електронни адреси: r.andonov@eea.government.bg, m.kaneva@eea.government.bg и    kadastre@eea.government.bg или да се обадите на телефон 02/940 64 12.

